सुरक्षा गार्डों का शक : पीएफ कटौती में गड़बड़ी हुई, अकाउंट नंबर मांगा
एसकेअस्पताल के सुरक्षा गार्डों ने सीकर एक्स सर्विसमैन वेलफेयर सोसायटी पर घालमेल का आरोप पड़ा है। पीएफ फंड में गड़बड़ी का शक जताया है। सुरक्षा गार्डों ने सोमवार को अस्पताल प्रबंधन को शिकायत सौंपकर घालमेल की जांच कराए जाने की मांग रखी है। अस्पताल में कार्यरत सुरक्षा गार्ड को पीएफ नंबर दिलवाने की गुहार लगाई है।
सुरक्षा गार्ड बीरबलसिंह और गोकुलचंद ने बताया कि सीकर एक्स सर्विसमैन वेलफेयर सोसायटी की तरफ से एसके अस्पताल में तीन दर्जन कर्मचारी नियोजित हैं। चार माह पहले सोसायटी ने कर्मचारियों की पीएफ कटौती शुरू की। 900 रुपए उनके वेतन से कटने शुरू हो गए और एक हजार रुपए का अंशदान एसके अस्पताल प्रबंधन देने लगा। नियमानुसार अस्पताल प्रबंधन अंशदान का भुगतान सीकर एक्स सर्विस मैन सोसायटी को करने लगा। गोकुलचंद, गंगाधर मील ने शक जताया कि पीएफ कटौती के नाम पर घालमेल किया जा रहा है। सीकर एक्स सर्विस मैन सोसायटी के पदाधिकारी बार-बार तकाजे के बावजूद उन्हें पीएफ नंबर उपलब्ध नहीं करवा रहे है। सोसायटी के पदाधिकारी जो दस्तावेज दिखा रहे हैं उन पर शक है। सुरक्षा गार्डो ने सोमवार को एसके अस्पताल प्रबंधन को शिकायत कर मामले की जांच करवाने की गुहार लगाई है। शिकायत सौंपने वाले में किशोरसिंह, बलबीरसिंह, बृजेंद्रकुमार, कमलसिंह, विनोद कुमार, चुन्नीलाल, भागीरथ, दीनदयाल, ताराचंद, रामप्रसाद सहित कई सुरक्षा गार्ड शामिल थे।
^एसकेअस्पताल के सुरक्षा गार्डो के पीएफ कटौती गड़बड़ी का सवाल ही नहीं है। पीएफ साइड पर दिक्कत के चलते उन्हें नंबर नहीं मिल सके। एक-दो दिन में सभी सुरक्षा गार्डो को पीएफ नंबर उपलब्ध करवा दिए जाएंगे। -सोहन ढाका, सीकर एक्स सर्विसमैन वेलफेयर सोसायटी
खाटू मेले में स्काउट के स्टेट चीफ कमिश्नर आए
खाटूश्यामजी | खाटूश्यामजीमेले में स्काउट्स की सेवा के मनोबल को बढ़ाने के लिए स्काउट के स्टेट चीफ कमिश्रर आईएएस जेसी मोहंती सोमवार को खाटूश्यामजी पहुंचे। उन्होंने स्काउट्स को संबोधित करते हुए कहा कि श्याम भक्तों की सेवा खुले दिल से करे। साथ ही स्काउट्स सफाई, पेयजल आदि कार्य बेखूबी से करे। इस अवसर पर सीओ बसंत लाटा ने कहा कि स्काउट्स मेले के दौरान ईमानदारी पूर्वक कई कार्यों को अंजाम देते है समारोह का मंच संचालन प्रभु दयाल कुमावत ने किया।
hin_Deva hin_Deva hin_Deva hin_Deva awa_Deva hin_Deva